
CONSILIUL LOCAL AL MUNICIPIULUI


     S I G H I Ş O A R A

H O T Ă R Â R E A   NR. 39

din 24 februarie 2011

privind organizarea, administrarea şi întreţinerea păşunilor

proprietatea privată a Municipiului Sighişoara pe anul 2011


Consiliul Local al Municipiului Sighişoara;

Având în vedere expunerea de motive a Primarului municipiului la propunerea privind organizarea, administrarea şi întreţinerea păşunilor proprietatea privată a Municipiului Sighişoara pe anul 2011;

Având în vedere prevederile contractelor de concesiune, care au ca obiect suprafeţele de pajişte utilizate pentru păşunat, respectiv 9,90 ha în păşunea Tele-ski,  88,49 ha în păşunea Colboşi şi 120 ha în păşunea Corni, suprafaţa totală concesionată fiind de 218,39 ha;


Având în vedere că suprafaţa de 25,19 ha din păşunea Rusu Mare şi suprafaţa de 35,55 ha din păşunea Corni nu sunt concesionate sau închiriate, precum şi solicitările deţinătorilor de animale pentru utilizarea acestor suprafeţe de păşune;

Având în vedere propunerile Direcţiei Administrarea Patrimoniului exprimate prin Raportul de specialitate cu privire la organizarea, administrarea şi întreţinerea păşunilor proprietatea privată a Municipiului Sighişoara;


Având în vedere prevederile art. 17 şi 18 din Legea zootehniei nr. 72/2002, cu modificările şi completările ulterioare;


Având în vedere prevederile art. 248 lit. ,,i’’ din Legea nr. 571/2003 privind Codul fiscal, republicată; 


Având în vedere avizele favorabile ale tuturor comisiilor pe domenii de specialitate;

În baza art. 36 (2) lit. „c”, (4) lit. „c”, (5) lit. ,,a” şi „b” şi (9) art. 45 (3) art.115(1) lit. b şi 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare; 
H O T Ă R Ă Ş T E :

Art.1. Pentru acoperirea cheltuielilor privind organizarea, administrarea şi întreţinerea păşunilor proprietatea privată a municipiului Sighişoara în anul 2011, se stabilesc următoarele taxe:

a. Pentru păşunatul animalelor indiferent de categoria păşunii, cu excepţia suprafeţelor de păşune care sunt concesionate sau închiriate:

- 
bovine şi cabaline adulte 



- 35,0 lei / cap;  

- 
tineret bovin şi cabalin 1 – 2 ani 


- 18,0 lei / cap; 

- 
tineret bovin şi cabalin sub un an 


-   8,0 lei / cap; 

- 
ovine şi caprine peste un an

          

 -  10,0 lei / cap; 

- 
tineret ovin şi caprin sub un an


-    5,0 lei / cap.

b. Pentru întreţinerea curentă a păşunilor, inclusiv a suprafeţelor de păşune care sunt concesionate, închiriate, date în administrare sau folosinţă – curăţiri de mărăcini, arbori şi arboreţi, amenajarea şi întreţinerea adăpătorilor, împrejmuirilor, administrarea îngrăşămintelor, etc. fiecare concesionar, chiriaş sau deţinător de animale învoite la păşune este obligat să execute o contribuţie în muncă, după cum urmează, pentru  :

-    
un cap bovină



        

   : 
 2  zile; 

· un cap tineret bovin 




   :
 1 zi ; 

-    
un cap cabalină




:
 2 zile;

-    
10 capete ovine şi caprine




:
 2 zile;


Contravaloarea unei zile de muncă neefectuată se consideră la suma  de 20,00 lei. 

Scoaterea animalelor în păşune, inclusiv pe suprafeţele de păşune care sunt concesionate sau închiriate, se va putea face numai după, achitarea integrală a taxelor, a redevenţei sau chiriei, după caz  şi executarea lucrărilor de întreţinere şi curăţire a păşunii. 

c. Nivelul taxelor de gloabă datorate de proprietarii de animale sau păstorii de turme pentru nerespectarea suprafeţei repartizate (inclusiv a suprafeţele de păşune care sunt concesionate sau închiriate etc), a termenelor de începere a păşunatului cât şi pentru păşunatul cu animalele pe alte terenuri decât cele repartizate de Municipiul Sighişoara sau terenuri proprietate privată, se stabilesc astfel :

- pentru bovine şi cabaline adulte 



-10,0 lei/cap; 

- pentru tineret bovin şi cabalin 1 – 2 ani 


-  5,0 lei/cap; 

- pentru tineret bovin şi cabalin sub 1 an


-  2,5 lei/cap; 

- pentru ovine şi caprine sub 1 an 



-  0,8 lei/cap;

- pentru ovine şi caprine peste 1 an 



-  1,3 lei/cap;

- pentru porcine peste 6 luni 




-  4,5 lei/cap; 

- pentru tineret porcin sub 6 luni 



-  2,5 lei/cap; 

- pentru turme constituite :


- cirezi de bovine 



- 500,00 lei; 

- turme de ovine/caprine 


- 500,00 lei. 

La taxa de gloabă se va adăuga valoarea pagubei produse şi stabilite pe baza procesului verbal de constatare încheiat de imputernicitul primarului şi de specialistul agricol.

Art 2. Fiecare deţinător de animale învoite în păşune, concesionar sau chiriaş este obligat să desfăşoare un păşunat raţional, cu respectarea perioadei de refacere a covorului vegetal după fiecare ciclu de păşunat. Va lua măsuri de curăţare a păşunilor, eliminarea buruienilor toxice, târlire, eliminarea excesului de apă,  de grupare a animalelor în păşune,de aplicare a acţiunilor sanitar- veterinare obligatorii.

Art.3. Se aprobă programul de organizare, gospodărire, întreţinere şi administrare a păşunilor pe anul 2011 - anexa nr.1 şi anexa nr.2  la prezenta.

Art.4. Fiecare deţinător de bovine învoite în păşune şi fiecare concesionar care utilizează păşunea concesionată pentru păşunatul bovinelor, este obligat să transporte şi să administreze în locurile anume stabilite cel puţin 1 tonă gunoi de grajd pentru fiecare bovină adultă.

Art.6. Primarul Municipiului va stabili prin dispoziţie data ieşirii în păşune. 

Art.7. Se aprobă închirierea prin licitaţie publică a suprafeţei de teren - pajişte utilizată pentru păşunat situată în Păşunea Rusu Mare, în suprafaţă de 25,19 ha teren.

Suprafaţa de pajişte va fi utilizată pentru păşunatul unui nr. de minim 84 cap. ovine/caprine şi maxim 168 de cap. ovine/caprine, inclusiv.

Preţul de începere a licitaţiei va fi de 1511,40 lei/an, respectiv 60,00 lei/ha/an, stabilit în baza art. 1 lit. a din prezenta şi se va indexa anual cu indicele de inflaţie.

Termenul de plată al chiriei este până la data ieşirii în păşune a ovinelor/caprinelor, respectiv data de 24 aprilie a fiecărui an.

Durata închirierii este de 10 (zece) ani, cu posibilităţi de prelungire.

Art.8. Se aprobă Caietul de sarcini pentru închirierea suprafeţei de teren - pajişte utilizată pentru păşunat, menţionată la art. 7.

Art.9. Se aprobă închirierea prin licitaţie publică a suprafeţei de teren - pajişte utilizată pentru păşunat situată în Păşunea Corni, în suprafaţă de 35,55 ha teren.

Suprafaţa de pajişte va fi utilizată pentru păşunatul unui nr. de minim 118 cap. ovine/caprine şi maxim 213 de cap. ovine/caprine, inclusiv.

Preţul de începere a licitaţiei va fi de 2133 lei/an, respectiv 60,00 lei/ha/an, stabilit în baza art. 1 lit. a din prezenta şi se va indexa anual cu indicele de inflaţie.

Termenul de plată al chiriei este până la data ieşirii în păşune a ovinelor/caprinelor, respectiv data de 24 aprilie a fiecărui an.

Durata închirierii este de 10 (zece) ani, cu posibilităţi de prelungire.

Art.10. Se aprobă Caietul de sarcini pentru închirierea suprafeţei de teren - pajişte utilizată pentru păşunat, menţionată la art. 9.
Art.11. Primarul municipiului se împuterniceşte cu încheierea şi semnarea contractelor de închiriere cu adjudecatarii licitaţiilor pentru fiecare suprafaţă de teren - pajişte utilizată pentru păşunat.
Art.12. Pe data emiteri prezentei, Hotărârea Consiliului Local nr. 45/2010 îşi încetează valabilitatea.

Art.13. Cu ducerea la îndeplinire a prezentei se încredinţează Primarul Municipiului.

PRESEDINTE DE SEDINTA, 






Dumitru Prodan










Contrasemneaza:






             


Secretarul municipiului,










Gheorghe Humă

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia ad-rea patrimoniului ;

9 ex.HG/FM

